ddrg/super_eurlex huggingface dataset:
Kommissionens beslutning

af 6. november 2003

om bemyndigelse af Italien til at videreføre forsøg med en ny ønologisk fremgangsmåde

(meddelt under nummer K(2003) 4099)

(Kun den italienske udgave er autentisk)

(2003/784/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved Kommissionens forordning (EF) nr. 1795/2003(2), særlig artikel 46, stk. 2, litra f), og

ud fra følgende betragtninger:

(1) I overensstemmelse med artikel 41, stk. 1, i Kommissionens forordning (EF) nr. 1622/2000 af 24. juli 2000 om visse gennemførelsesbestemmelser til Rådets forordning (EF) nr. 1493/1999 om den fælles markedsordning for vin, og om en EF-kodeks for ønologiske fremgangsmåder og behandlingsmetoder(3), senest ændret ved forordning (EF) nr. 1410/2003(4), har Italien tilladt forsøg med anvendelse af stykker og spåner af træ ved efterbehandling af vin.

(2) Disse forsøg er bl.a. gået ud på at måle frigørelsen af stoffer fra stykker og spåner af egetræ i alkoholopløsninger i forhold til disse materialers overflade og porøsitet og derefter umiddelbart efter vinfremstillingen og efter ni måneders efterbehandling at måle disse stoffers indvirkning på forskellige vintypers organoleptiske egenskaber. Forsøgene bør videreføres for at underbygge de første forsøgsresultater.

(3) Italien har forelagt Kommissionen en meddelelse om forsøgene. Kommissionen har underrettet medlemsstaterne om forsøgsresultaterne.

(4) Italien har på baggrund af de interessante forsøgsresultater anmodet Kommissionen om bemyndigelse til at videreføre forsøgene i endnu en periode. Til støtte for anmodningen har Italien indgivet relevant dokumentation.

(5) Forsøgene bør allerede kunne gennemføres i forbindelse med den vinfremstilling, der finder sted på basis af 2003-høsten.

(6) I overensstemmelse med artikel 41, stk. 3, i forordning (EF) nr. 1622/2000 skal Kommissionen træffe afgørelse om den forelagte anmodning.

(7) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE BESLUTNING:

Artikel 1

Italien bemyndiges til at videreføre forsøgene med anvendelse af stykker og spåner af træ ved efterbehandling af vin indtil den 31. juli 2005 på de betingelser, der er fastsat i artikel 41, stk. 1, i forordning (EF) nr. 1622/2000.

Artikel 2

Denne beslutning er rettet til Den Italienske Republik.

Udfærdiget i Bruxelles, den 6. november 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EUT L 262 af 14.10.2003, s. 13.

(3) EFT L 194 af 31.7.2000, s. 1.

(4) EFT L 201 af 8.8.2002, s. 9.
Rådets afgørelse 2003/781/FUSP

af 29. september 2003

om indgåelse af aftalen mellem Den Europæiske Union og Republikken Polen om polske væbnede styrkers deltagelse i de EU-ledede styrker (EUS) i Den Tidligere Jugoslaviske Republik Makedonien

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til formandskabets henstilling, og

ud fra følgende betragtninger:

(1) Den 27. januar 2003 vedtog Rådet fælles aktion 2003/92/FUSP om Den Europæiske Unions militæroperation i Den Tidligere Jugoslaviske Republik Makedonien(1).

(2) Ifølge artikel 8 i den fælles aktion skal detaljerede ordninger vedrørende tredjelandes deltagelse fastlægges i en aftale i overensstemmelse med traktatens artikel 24.

(3) I forlængelse af Rådets afgørelse af 18. marts 2003, der bemyndigede generalsekretæren/den højtstående repræsentant til at indlede forhandlinger, har generalsekretæren/den højtstående repræsentant ført forhandlinger om en aftale mellem Den Europæiske Union og Republikken Polen om polske væbnede styrkers deltagelse i de EU-ledede styrker (EUS) i Den Tidligere Jugoslaviske Republik Makedonien.

(4) Denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Republikken Polen om polske væbnede styrkers deltagelse i de EU-ledede styrker (EUS) i Den Tidligere Jugoslaviske Republik Makedonien godkendes herved på Den Europæiske Unions vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Den Europæiske Union.

Artikel 3

Denne afgørelse har virkning fra dagen for vedtagelsen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, den 29. september 2003.

På Rådets vegne

F. Frattini

Formand

(1) EUT L 34 af 11.2.2003, s. 26.
Rådets afgørelse

af 27. oktober 2003

om beskikkelse af et medlem af Regionsudvalget

(2003/782/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstilling fra Spaniens regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er blevet en plads ledig som medlem af Regionsudvalget, efter at Alberto RUIZ-GALLARDON JIMÉNEZ er trådt tilbage, hvilket Rådet blev underrettet om den 6. oktober 2003 -

TRUFFET FØLGENDE AFGØRELSE:

Eneste artikel

Carlos MAYOR OREJA, Vicepresidente, Comunidad de Madrid, beskikkes som medlem af Regionsudvalget som efterfølger for Alberto RUIZ-GALLARDON JIMÉNEZ for den resterende del af dennes mandatperiode, dvs. indtil den 25. januar 2006.

Udfærdiget i Luxembourg, den 27. oktober 2003.

På Rådets vegne

A. Matteoli

Formand

(1) EFT L 24 af 26.1.2002, s. 38.
Rådets afgørelse

af 27. oktober 2003

om beskikkelse af en suppleant til Regionsudvalget

(2003/783/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstilling fra Spaniens regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er blevet en plads ledig som suppleant til Regionsudvalget, efter at Manuel COBO VEGA er trådt tilbage, hvilket Rådet blev underrettet om den 6. oktober 2003 -

TRUFFET FØLGENDE AFGØRELSE:

Eneste artikel

Juan GONZÁLEZ BLASCO, Consejero de Obras Públicas, Urbanismo y Transporte, Comunidad de Madrid, beskikkes som suppleant til Regionsudvalget som efterfølger for Manuel COBO VEGA for den resterende del af dennes mandatperiode, dvs. indtil den 25. januar 2006.

Udfærdiget i Luxembourg, den 27. oktober 2003.

På Rådets vegne

A. Matteoli

Formand

(1) EFT L 24 af 26.1.2002, s. 38.
Rådets afgørelse 2003/853/FUSP

af 5. december 2003

om forlængelse af mandatet for missionschefen for Den Europæiske Unions Observatørmission (EUMM)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 23, stk. 2,

under henvisning til Rådets fælles aktion 2002/921/FUSP af 26. november 2002 om forlængelse af mandatet for den Europæiske Unions Observatørmission(1), særlig artikel 5, stk. 1, og

ud fra følgende betragtninger:

(1) Ved afgørelse 2003/562/FUSP(2) udnævnte Rådet Maryse DAVIET til missionschef for Den Europæiske Unions Observatørmission indtil 31. december 2003, efter at Antóin MAC UNFRAIDH var trådt tilbage.

(2) Mandatet for missionschefen for Den Europæiske Unions Observatørmission bør forlænges -

TRUFFET FØLGENDE AFGØRELSE:

Artikel 1

Maryse DAVIETs mandat som missionschef for Den Europæiske Unions Observatørmission forlænges.

Artikel 2

Denne afgørelse har virkning fra dagen for vedtagelsen.

Den anvendes indtil den 31. december 2004.

Artikel 3

Denne afgørelse offentliggøres i Den Europæiske Unions Tidende.

Udfærdiget i Bruxelles, den 5. december 2003.

På Rådets vegne

P. Lunardi

Formand

(1) EFT L 321 af 26.11.2002, s. 51, og berigtigelse i EFT L 324 af 29.11.2002, s. 76.

(2) EUT L 190 af 30.7.2003, s. 19.
2003/842/EF: Rådets afgørelse af 1. december 2003 om beskikkelse af et medlem af Regionsudvalget



EU-Tidende nr. L 321 af 06/12/2003 s. 0057 - 0057



Rådets afgørelse af 1. december 2003 om beskikkelse af et medlem af Regionsudvalget (2003/842/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 263, under henvisning til indstillingen fra Irlands regering, og ud fra følgende betragtninger: (1) Rådet traf den 22. januar 2002 afgørelse 2002/60/EF(1) om beskikkelse af medlemmerne af og suppleanterne til Regionsudvalget. (2) Der er blevet en plads ledig som medlem af Regionsudvalget, efter at Maurice CUMMINS er trådt tilbage, hvilket Rådet blev underrettet om den 19. november 2003 - TRUFFET FØLGENDE AFGØRELSE: Eneste artikel Michael FITZGERALD, Councillor, beskikkes som medlem af Regionsudvalget som efterfølger for Maurice CUMMINS for den resterende del af dennes mandatperiode, dvs. indtil den 25. januar 2006. Udfærdiget i Bruxelles, den 1. december 2003. På Rådets vegne R. Maroni Formand (1) EFT L 24 af 26.1.2002, s. 38.
Kommissionens beslutning

af 5. december 2003

om ændring af beslutning 2002/613/EF, hvad angår godkendte ornestationer i Canada

(meddelt under nummer K(2003) 4525)

(EØS-relevant tekst)

(2003/844/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/429/EØF af 26. juni 1990 om fastsættelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf(1), senest ændret ved forordning (EF) nr. 806/2003(2), særlig artikel 8, stk. 1, og,

ud fra følgende betragtninger:

(1) I Kommissionens beslutning 2002/613/EF af 19. juli 2002 om betingelserne for indførsel af ornesæd(3), ændret ved beslutning 2003/15/EF(4), er der opstillet en liste over tredjelande, herunder Canada, fra hvilke medlemsstaterne tillader indførsel af ornesæd.

(2) Canada har indsendt oplysninger om en ornestation, der af landets veterinærmyndigheder er officielt godkendt til eksport af ornesæd til EF. Canada har anmodet om, at denne station tilføjes på listen over ornestationer, som er godkendt i henhold til beslutning 2002/613/EF.

(3) Canada har givet garantier for opfyldelsen af kravene i direktiv 90/429/EØF.

(4) Beslutning 2002/613/EF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I bilag V til beslutning 2002/613/EF tilføjes følgende række til oplysningerne vedrørende Canada:

">TABELPOSITION>"

Artikel 2

Denne beslutning anvendes fra den 9. december 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 5. december 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 62.

(2) EUT L 122 af 16.5.2003, s. 1.

(3) EFT L 196 af 25.7.2002, s. 45.

(4) EFT L 7 af 11.1.2003, s. 90.
Rådets afgørelse

af 1. december 2003

om udskiftning af medlemmer af Udvalget for Den Europæiske Socialfond

(2003/841/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 147,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 49,

under henvisning til Rådets afgørelse af 8. oktober 2001 om udnævnelse af medlemmerne af udvalget i henhold til EF-traktatens artikel 147(2),

under henvisning til forslag fra Kommissionen, og

ud fra følgende betragtninger:

(1) Ved afgørelse af 8. oktober 2001 udnævnte Rådet på forslag af Kommissionen de ordinære medlemmer af og suppleanterne til Udvalget for Den Europæiske Socialfond for en periode, som udløber den 22. oktober 2004.

(2) I mellemtiden er nogle poster blevet ledige, da de pågældende er udtrådt af udvalget.

(3) Der bør udnævnes medlemmer af Udvalget for Den Europæiske Socialfond til besættelse af de ledige poster -

TRUFFET FØLGENDE AFGØRELSE:

Artikel 1

De personer, som er anført i bilaget, udnævnes til medlemmer af Udvalget for Den Europæiske Socialfond for den resterende del af mandatperioden, dvs. indtil den 22. oktober 2004.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den 1. december 2003.

På Rådets vegne

R. Maroni

Formand

(1) EFT L 161 af 26.6.1999, s. 1.

(2) EFT C 292 af 18.10.2001, s. 1.

BILAG

>TABELPOSITION>
Rådets afgørelse

af 27. november 2003

om ophævelse af finansforordningen vedrørende budgetaspekterne af Rådets generalsekretærs forvaltning af de kontrakter, som han indgår som repræsentant for visse medlemsstater om oprettelse og drift af forvaltningsenhedens server til onlinehjælp og Sirene-nettet, fase II

(2003/836/EF)

RÅDET FOR DEN EUROPÆISKE UNION HAR -

under henvisning til artikel 2, stk. 1, andet afsnit, første punktum, i protokollen, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, om integration af Schengen-reglerne i Den Europæiske Union (i det følgende benævnt "Schengen-protokollen"), og

ud fra følgende betragtninger:

(1) Generalsekretæren for Rådet blev ved Rådets afgørelse 1999/322/EF af 3. maj 1999 bemyndiget til som led i integrationen af Schengen-reglerne i Den Europæiske Union at handle som repræsentant for visse medlemsstater med henblik på at indgå kontrakter om oprettelse og drift af forvaltningsenhedens server til onlinehjælp og Sirene-nettet, fase II, samt til at forvalte sådanne kontrakter(1).

(2) Der blev ved Rådets afgørelse 1999/323/EF(2) og i henhold til afgørelse 1999/322/EF vedtaget en finansforordning vedrørende budgetaspekterne af Rådets generalsekretærs forvaltning af de kontrakter, som han indgår som repræsentant for visse medlemsstater.

(3) Den finansforordning fastsætter specifikke regler for opstilling og gennemførelse af budgettet for de nødvendige indtægter og udgifter til opfyldelse af forpligtelserne i henhold til de kontrakter, som er nævnt i afgørelse 1999/322/EF.

(4) Der er ingen udestående spørgsmål eller forpligtelser i forbindelse med disse kontrakter, som er udløbet.

(5) Repræsentanterne for de berørte medlemsstaters regeringer, forsamlet i Rådet, har meddelt generalsekretæren decharge for gennemførelsen af de budgetter, der er opstillet i henhold til afgørelse 1999/323/EF for 1999, 2000 og 2001.

(6) Det budget, der er opstillet i henhold til afgørelse 1999/323/EF for 2002, blev af repræsentanterne for de berørte medlemsstaters regeringer, forsamlet i Rådet, trukket tilbage den 8. april 2003.

(7) Budgetsaldoen for 2001 blev af repræsentanterne for de berørte medlemsstaters regeringer, forsamlet i Rådet, overført til 2002-budgettet for Sisnet(3) den 8. april 2003.

(8) Afgørelse 1999/323/EF bør derfor ophæves -

TRUFFET FØLGENDE AFGØRELSE:

Artikel 1

Afgørelse 1999/323/EF ophæves.

Artikel 2

1. Denne afgørelse træder i kraft på dagen for vedtagelsen.

2. Den offentliggøres i Den Europæiske Unions Tidende.

Udfærdiget i Bruxelles, den 27. november 2003.

På Rådets vegne

R. Castelli

Formand

(1) EFT L 123 af 13.5.1999, s. 49.

(2) EFT L 123 af 13.5.1999, s. 51.

(3) Opstillet i henhold til Rådets afgørelse 2000/265/EF (EFT L 85 af 6.4.2000, s. 12). Senest ændret ved afgørelse 2003/171/EF (EUT L 69 af 13.3.2003, s. 25).
Kommissionens afgørelse

af 28. november 2003

om godkendelse på Det Europæiske Fællesskabs vegne af ændringer af bilagene til aftalen mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter

(EØS-relevant tekst)

(2003/833/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 98/258/EF af 16. marts 1998 om indgåelse af aftalen mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter(1), særlig artikel 4, stk. 3, og

ud fra følgende betragtninger:

(1) Den fælles forvaltningskomité for aftalen ("komitéen") fremsatte på sit møde den 2. oktober 2003 en henstilling om fastsættelse af ligestilling for gelatine og kollagen til konsum. På grundlag af denne henstilling bør bilag V til aftalen ændres.

(2) Ændringerne bør godkendes på Fællesskabets vegne.

(3) Den i denne afgørelse fastsatte foranstaltning er i overensstemmelse med udtalelse fra Den Stående Komité for Fødevarekæden og Dyresundhed -

TRUFFET FØLGENDE AFGØRELSE:

Artikel 1

I henhold til henstillingerne fra den fælles forvaltningskomité, der blev nedsat ved artikel 14 i aftalen mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter, godkendes ændringerne af bilag V til aftalen på Det Europæiske Fællesskabs vegne. Aftalen i form af brevveksling, herunder ændringerne af bilag V til aftalen, er knyttet til denne afgørelse.

Artikel 2

Generaldirektøren for sundhed og forbrugerbeskyttelse bemyndiges til at undertegne aftalen i form af brevveksling med bindende virkning for EF.

Artikel 3

Denne afgørelse anvendes fra den første dag i den måned, der følger efter den måned, hvor Amerikas Forenede Stater skriftligt meddeler Kommissionen, at landets interne procedurer for godkendelse af de ændringer, der er nævnt i artikel 1, er afsluttet.

Udfærdiget i Bruxelles, den 28. november 2003.

På Kommissionens vegne

David Byrne

Medlem af Kommissionen

(1) EFT L 118 af 21.4.1998, s. 1.
Rådets afgørelse

af 27. november 2003

om ophævelse af afgørelsen om bemyndigelse af generalsekretæren for Rådet til som led i integrationen af Schengen-reglerne i Den Europæiske Union at handle som repræsentant for visse medlemsstater med henblik på at indgå kontrakter om oprettelse og drift af forvaltningsenhedens server til onlinehjælp og Sirene-nettet, fase II, samt til at forvalte sådanne kontrakter

(2003/835/EF)

RÅDET FOR DEN EUROPÆISKE UNION HAR -

på grundlag af artikel 7 i protokollen, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, om integration af Schengen-reglerne i Den Europæiske Union (i det følgende benævnt "Schengen-protokollen"), og

ud fra følgende betragtninger:

(1) Generalsekretæren for Rådet blev ved Rådets afgørelse 1999/322/EF af 3. maj 1999 bemyndiget til som led i integrationen af Schengen-reglerne i Den Europæiske Union at handle som repræsentant for visse medlemsstater med henblik på at indgå kontrakter om oprettelse og drift af forvaltningsenhedens server til onlinehjælp og Sirene-nettet, fase II, samt til at forvalte sådanne kontrakter(1).

(2) Den aftale om levering, oprettelse og forvaltning af Sirene-nettet, fase II, der henvises til i artikel 1, stk. 1, i afgørelse 1999/322/EF, og som blev indgået den 23. august 1996 med France Telecom Network Services Belgium (senere Global One Belgium), udløb den 23. august 2001.

(3) Den aftale, der var indgået med Digital Equipment SA om drift og etablering af serveren til onlinehjælp, og som der henvises til i artikel 1, stk. 2, i afgørelse 1999/322/EF, er også udløbet.

(4) Der er ingen udestående spørgsmål eller forpligtelser i forbindelse med disse to aftaler.

(5) Det er derfor ikke mere nødvendigt, at generalsekretæren for Rådet udfører de opgaver, som han fik tildelt ved afgørelse 1999/322/EF.

(6) Afgørelse 1999/322/EF bør derfor ophæves -

TRUFFET FØLGENDE AFGØRELSE:

Artikel 1

Afgørelse 1999/322/EF ophæves.

Artikel 2

1. Denne afgørelse træder i kraft på dagen for vedtagelsen.

2. Den offentliggøres i Den Europæiske Unions Tidende.

Udfærdiget i Bruxelles, den 27. november 2003.

På Rådets vegne

R. Castelli

Formand

(1) EFT L 123 af 13.5.1999, s. 49.
Rådets afgørelse 2003/832/FUSP

af 26. maj 2003

om indgåelse af aftalen mellem Den Europæiske Union og Letlands regering om Republikken Letlands deltagelse i de EU-ledede styrker i Den Tidligere Jugoslaviske Republik Makedonien

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til formandskabets henstilling, og

ud fra følgende betragtninger:

(1) Den 27. januar 2003 vedtog Rådet fælles aktion 2003/92/FUSP om Den Europæiske Unions militæroperation i Den Tidligere Jugoslaviske Republik Makedonien(1).

(2) Ifølge artikel 8 i den fælles aktion skal detaljerede ordninger vedrørende tredjelandes deltagelse fastlægges i en aftale i overensstemmelse med artikel 24 i traktaten om Den Europæiske Union.

(3) I forlængelse af Rådets afgørelse af 18. marts 2003, der bemyndigede generalsekretæren/den højtstående repræsentant til at indlede forhandlinger, har generalsekretæren/den højtstående repræsentant ført forhandlinger om en aftale med Letlands regering om Republikken Letlands deltagelse i de EU-ledede styrker (EUS) i Den Tidligere Jugoslaviske Republik Makedonien.

(4) Denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Letlands regering om Republikken Letlands deltagelse i de EU-ledede styrker i Den Tidligere Jugoslaviske Republik Makedonien godkendes herved på Den Europæiske Unions vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de(n) person(er), der er beføjet til at undertegne aftalen med bindende virkning for Den Europæiske Union.

Artikel 3

Denne afgørelse offentliggøres i Den Europæiske Unions Tidende.

Artikel 4

Denne afgørelse har virkning fra dagen for vedtagelsen.

Udfærdiget i Bruxelles, den 26. maj 2003.

På Rådets vegne

G. Drys

Formand

(1) EUT L 34 af 12.2.2003, s. 26.
Rådets afgørelse

af 24. november 2003

om beskikkelse af et østrigsk medlem af Det Europæiske Økonomiske og Sociale Udvalg

(2003/830/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse 2002/758/EF, Euratom af 17. september 2002 om beskikkelse af medlemmerne af Det Økonomiske og Sociale Udvalg for perioden fra den 21. september 2002 til den 20. september 2006(1),

i betragtning af, at en plads som medlem af Det Økonomiske og Sociale Udvalg er blevet ledig efter Friedrich DINKHAUSERs fratræden, der blev meddelt Rådet den 14. april 2003,

under henvisning til den kandidatliste, som den østrigske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Heinz PETER beskikkes som medlem af Det Europæiske Økonomiske og Sociale Udvalg som efterfølger for Friedrich DINKHAUSER for den resterende del af dennes mandatperiode, dvs. indtil den 20. september 2006.

Udfærdiget i Bruxelles, den 24. november 2003.

På Rådets vegne

G. Magri

Formand

(1) EFT L 253 af 21.9.2002, s. 9.